ونزوئلا پرزیدنتی نیکولاس مادورو، اؤلکه‌سینین آمریکاداکی ائلچیلیک و کونسوللوقلارینی باغلایاجاغینی، بوتون دیپلوماتیک پرسنلینی ده گئری چاغیردیغینی آچیقلادی.
مادورو، ۲۰۱۹ عدلی ایلی آچیلیشین‌دا ائتدیگی چیخیشین‌دا، ونزوئلانین آمریکاداکی ائلچیلیگینی باغلاما قراری آلدیغینی بیلدیردی.
آمریکا ایله دیپلوماتیک ایلیشکی‌لری کسدیگینی بیلدیره‌ن مادورو،
"آمریکاداکی ائلچیلیگیمیزی، بوتون کونسوللوقلاری باغلاما قراری آلدیق. بوتون دیپلوماتیک پرسنلی ده گئری چاغیریریق. شنبه گونو گله‌جکلر" دئدی.
ونزوئلادا دونن مخالیفت و اقتدار طرفدارلارینین ائتدیگی گؤستریلر اؤلکه و بؤلگه اوچون سون درجه اؤنملی گلیشمه‌لره یول آچمیشدی.
اکثریتی مخالیفتین الین‌ده‌کی میلی مجلیس باشفانی خوان گوایدو، مخالیفلرین میتینگینده اؤزونو گئچیجی دؤولت باشقانی اعلان ائتمیش و باش‌دا آمریکا اولماق اوزره کانادا، کلمبیا، پرو، اکوادور، پاراگوئه، برزیل، شیلی، پاناما، آرژانتین، کاستاریکا و گواتمالا کیمی اؤلکه‌لر طرفین‌دن تانینمیشدی.
مادورو ایسه باشکند کاراکاسداکی دؤولت باشقانلیغی سارایی میرافلور‌سین تراسین‌دان مینلرجه ونزوئلالی‌یا سسلنمیش، آمریکا ایله بوتون ایلیشکی‌لری کسدیگینی و بو اؤلکه‌نین دیپلوماتلارینا ونزوئلانی ترک ائتمه‌لری اوچون ۷۲ ساعات سوره وئردیگینی آچیقلامیشدی.
